Aleš Votava

Aleš Votava (* 3. august 1962, Bratislava – † 8. máj 2001) bol slovenský scénograf, kostýmový výtvarník, divadelný a filmový architekt.

Štúdium 
V roku 1987 absolvoval Katedru scénického a kostýmového výtvarníctva na Vysokej škole múzických umení v Bratislave u profesora Ladislava Vychodila.  Ešte počas štúdia absolvoval stáže v parížskych divadlách  L’Opéra Garnier, Théâtre Gérard Philipe a Théâtre du Soleil. V roku 1998 sa stal docentom po obhajobe habilitačnej prednášky Farba v priestore javiska.  V rokoch 19931994 absolvoval ročný pobyt vo Francúzskej akadémii v Ríme (Villa Medici), ktorý zakončil samostatnou výstavou Souvenirs (Spomienky).

Dielo 
Navrhoval pre profesionálne divadlá scény a kostýmy k viac než 40 činoherným, 25 operným a 10 tanečným inscenáciám na Slovensku, v Česku, v Maďarsku a v Taliansku.

Ocenenia 
 DOSKY 1996 – Divadelné ocenenie sezóny za najlepšiu scénografiu v inscenácii Višňový sad
 DOSKY 1997 – Divadelné ocenenie sezóny za najlepšiu scénografiu v inscenácii Les
 Výročná cena Slovenského literárneho fondu za rok 2000 za scénografiu v inscenácii Búrka
 DOSKY 2000 – Divadelné ocenenie sezóny za najlepšiu scénografiu v inscenácii Búrka
 DOSKY 2001 – Divadelné ocenenie sezóny za najlepšiu scénografiu v inscenácii Hra snov
 Strieborná medaila na Trienále scénografie a kostýmového výtvarníctva v Novom Sade za scénografiu v inscenácii Búrka
 Cena Alfréda Radoka za scénografiu opery Tosca
 Cena Tatra banky za mimoriadny prínos v slovenskej scénografii in memoriam

Citáty 
 To je, ako keď ideš po úzkom chodníku vysoko v skalách. Keby si stále vnímala tú hĺbku pod nohami, ľahšie spadneš, ako keď si presvedčená, že ideš po rovine,Aleš Votava v rozhovore so Silviou Hroncovou o procese tvorby.
 Divadlo je úžasná ustanovizeň, chodíme sa do nej pozerať na nás samých, vdychovať obraz reality, ktorú my sami žijeme,Aleš Votava pre Domino Fórum o divadle Stoka.

Externé odkazy 

 Renesančný človek Aleš VotavaOpera Slovakia

Narodenia v 1962
Úmrtia v 2001
Absolventi Vysokej školy múzických umení
Slovenskí scénografi
Divadlo na Slovensku
Cena Literárneho fondu